คือมีอะไรกับแฟน แต่ไม่ได้หลั่งใน น้ำหล่อลื่นของผู้ชายจะทำให้ตั้งครรภ์ได้ไหมครับ แต่เป็นวันที่แฟนไข่ตกด้วย ตอนนี้แฟนประจำเดือนไม่มาสองวันแล้ว และปวดปัสสาวะบ่อย ถ้านับจากวันที่มีเพศสัมพันธ์ก็ประมาณหนึ่งอาทิตย์ครับ แบบนี้จะมีโอกาสตั้งครรภ์ไหมครับ แฟนผมตอนนี้วิตกกังวลมากครับ
สวัสดีค่ะ หากไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด มีแต่เพียงน้ำหล่อลื่นออกมา โอกาสที่จะตั้งครรภ์ก็จะไม่มีค่ะ เพราะในน้ำหล่อลื่นนั้น ไม่มีตัวอสุจิ แต่หากก่อนหน้าที่จะสอใส่อวัยวะเพศชายเข้าสู่ช่องคลอด ได้มีการหลั่งน้ำอสุจิออกไปก่อน เช่น จากการช่วยตัวเอง อสุจิก็อาจค้างอยู่ในท่อปัสสาวะได้ ดังนั้น น้ำหล่อลื่นที่ออกมาตามหลังก็อาจมีอสุจิปนอยู่ได้ ซึ่งในกรณีนี้ โอกาสที่จะตั้งครรภ์ก็อาจเป็นไปได้ แต่ก็ถือว่าน้อย เพราะปริมาณอสุจิที่มีไม่มากหากถึงกำหนดวันที่ประจำเดือนมาแล้ว แต่ยังไม่มา อาจเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการปวดปัสสาวะบ่อย อาจเป็นอาการก่อนการมีประจำเดือนมาก็ได้ หรืออาจเกิดจากสาเหตุต่างๆ เช่น การดื่มน้ำมาก อากาศที่เย็น ความเครียด วิตกกังวล หรือเกิดจาการติดเชื้อทางเดินปัสสาวะ เป็นต้น แนะนำ ควรรอประจำเดือนไปอีกซักระยะ ประจำเดือนน่าจะมาในที่สุดค่ะ แต่หากยังไม่มา ก็อาจตรวจหาการตั้งครรภ์ดู หากตรวจไม่พบ จะได้ไม่ต้องวิตกกังวลค่ะ